Şovidə torpaq sürüşməsi

Şovidə torpaq sürüşməsi () — Gürcüstanda I dərəcəli inzibati – ərazi vahidlərindən olan Raça-Leçxumi və Aşağı Svaneti bölgəsində yerləşən Şovi kurort qəsəbəsində 2023-cü ilin 3 avqust tarixində, yerli vaxtla saat 16:00-da baş vemriş torpaq sürüşməsi. Kurort qəsəbəsində insanların çox olduğu vaxtda baş verən sürüşmə nəticəsində 33 nəfər həlak olub. Həlak olanlar arasında 18 yaşlı Samirə İsayeva adlı Gürcüstan azərbaycanlısı, Davit Beriaşvili, Giorgi Qoqinaşvili, Ukrayna vətəndaşı Alina Polikovskasiya və Rusiya vətəndaşı Kseniya Triçeva da var.

 Hadisə 
Torpaq sürüşməsinin Şovi qəsəbəsinin şimal hissəsində yerləşən Sunset Shovi otel kompleksinin ərazisinsdən başladığı bildirilir. 2023-cü ilin 3 avqust tarixində baş vermiş torpaq sürüşməsi nəticəsində ümumilikdə 12 vətəndaşın meyitinin şəxsiyyəti müəyyən edilib. Hazırda 17 nəfər itkin düşmüş hesab olunur. Şovidə xilasetmə əməliyyatında 400 xilasedici və 200 hərbçi iştirak edir. Sərhəd polisinin helikopterləri və xüsusi texnikası cəlb olunub. Avqustun 4-də Gürcüstanın regional inkişaf və infrastruktur naziri İrakli Karseladze bildirib ki, xilasedicilər sürüşmə zonasında olan 50-yə yaxın insanla əlaqə yarada bilməyiblər.

Şovi müalicəvi kurort ərazisi dəniz səviyyəsindən 1,5 min metr yüksəklikdə yerləşir. Baş vermiş torpaq sürüşməsi nəticədə körpülər dağılıb, Şovinin girişindəki yola ziyan dəyib.

Xilasedicilər fəlakət zonasından ən azı 210 nəfəri təxliyə ediblər. Gürcüstanda avqustun 7-si matəm günü elan edilib. Gürcüstan prezidenti Salome Zurabişvili torpaq sürüşməsi nəticəsində ölənlərin yaxınlarına zəng edərək başsağlığı verib. Gürcüstan prezidenti bütün xalqı, böyük fəlakətdən zərər görən insanlar ətrafında birləşməyə və çətin dövründə onlara dəstək olmağa çağırıb.

 Reaksiyalar 
  Gürcüstan prezidenti Salome Zurabişvili torpaq sürüşməsi nəticəsində ölənlərin yaxınlarına zəng edərək başsağlığı verib. Gürcüstan prezidenti bütün xalqı, böyük fəlakətdən zərər görən insanlar ətrafında birləşməyə və çətin dövründə onlara dəstək olmağa çağırıb. Hökumətin iclasında Şovidə baş vermiş təbii fəlakət nəticəsində həlak olanların xatirəsi bir dəqiqəlik sükutla yad edilib.
  Azərbaycan Respublikasının Prezidenti İlham Əliyev Gürcüstanın Baş naziri İrakli Qaribaşviliyə başsağlığı məktubu ünvanlayıb.
  Hollandiya Xarici İşlər Nazirliyi baş verən sürüşmə nəticəsində həlak olanlara bağlı başsağlığı verib. Nazirliyinin 8 avqust tarixli bəyanatında sürüşmə nəticəsində zərər çəkənlərə ürəkdən başsalığı verilir və ümid edilir ki, davam edən axtarış-xilasetmə əməliyyatı nəticəsində itkin düşənləri təhlükəsiz şəkildə tapmaq mümkün olacaq.
  İsrail Xarici İşlər Nazirliyi baş vermiş torpaq sürüşməsi ilə əlaqədar gürcü xalqı ilə həmrəy olduğumuzu bildirib və dərin hüznlə başsalığı verib.
  Macarıstan Prezidenti Katalin Novak baş verən sürüşmə nəticəsində həlak olanlara görə Salome Zurabişviliyə və gürcü xalqına başsağlığı verib.
  Serbiyanın Xarici İşlər Nazirliyi baş verən sürüşmə nəticəsində həlak olanlara görə Salome Zurabişviliyə və gürcü xalqına başsağlığı verib.
  Ukraynanın Xarici İşlər Nazirliyi baş verən sürüşmə nəticəsində həlak olanlara görə Salome Zurabişviliyə və gürcü xalqına başsağlığı verib.
  NATO baş katibinin Cənubi Qafqaz və Mərkəzi Asiya üzrə xüsusi nümayəndəsi Xavier Kolomina Şovidə avqustun 3-də baş vermiş təbii fəlakətlə bağlı məyusluğunu ifadə edib və gürcü xalqına başsağlığı verib.

 İstinadlar 

Kateqoriya:2023-cü ildəki hadisələr
Kateqoriya:2023-cü ildə Gürcüstan
Kateqoriya:Torpaq sürüşmələri
Kateqoriya:Gürcüstandakı təbii fəlakətlər
Kateqoriya:3 avqustdakı hadisələr